Врз основа на член 8-б став 12 од Законот за превоз во патниот сообраќај („Службен весник на Република Македонија“, бр. 68/04, 127/06, 114/09, 83/10, 140/10, 17/11 53/11, 6/12, 23/13, 120/13, 163/13, 187/13, 42/14, 112/14, 166/14, 44/15, 97/15, 124/15, 129/15, 193/15, 37/16, 71/16, 64/18, 140/18 и 163/18) министерот за транспорт и врски донесе

ПРАВИЛНИК

за начинот, постапката и програмата за полагање на испитот за добивање на СПК на возач, формата и содржината на пријавата за полагање на испит, записникот за положен испит и на сертификатот

Член 1

Со овој правилник се пропишува начинот, постапката и програмата за полагање на испитот за добивање на СПК на возач, формата и содржината на пријавата за полагање на испит, записникот за положен испит и на сертификатот.

Член 2

Пријавувањето за полагање на испитот за добивање на СПК на возач се врши со поднесување на пријава за полагање на испитот до Министерството за транспорт и врски најдоцна пет дена пред денот на одржување на испитот.

Кон пријавата од став 1 на овој член се приложува и потврда за завршена обука од правно лице овластено од министерот за транспорт и врски за стручно оспособување на кандидатот.

Член 3

Испитот за добивање на СПК на возач се одржува најмалку еднаш месечно.

Датумите за одржување на испитот се објавува на ВЕБ страната на Министерството за транспорт и врски (www.mtc.gov.mk) најдоцна еден месец пред одржувањето на испитот.

Испитот нема да се одржи во определениот термин доколку за истиот се пријавиле најмалку три кандидати, но задолжително ќе се одржи во наредниот термин определен за одржување на испитот.

Член 4

Пред почетокoт на полагањето на испитот Комисијата за полагање на испит за професионална компетентност на возач за учество во меѓународен превоз на патници и стока го проверува и утврдува идентитетот на кандидатите преку проверка на документите за идентификација.

По утврдувањето на точниот идентитет на кандидатот, истиот се упатува на полагање на испитот.

Член 5

Испитот за добивање на СПК на возач се состои од теоретски дел кој се полага писмено во форма на тест.

Тестот за полагање на испитот се состои од 45 прашања од тематските области од член 7 став 1 од овој правилник, на кои одговорот се дава со заокружување на точниот одговор од пет понудени опции.

Испитот трае 120 минути.

Успехот на кандидатот Комисијата го оценува со оценка „положил“ или „не положил“,.

Се смета дека испитот го положил оној кандидат кој постигнал најмалку 60% од вкупниот број на предвидени поени.

Член 6

Кандидатот кој не го положил испитот може повторно да се пријави за полагање на истиот, но не порано од 30 дена од денот на претходното полагање.

Член 7

Програмата за полагање на испитот за добивање на СПК на возач ги опфаќа следните тематски области:

1. Напредна обука во рационално возење базирано на сигурносните регулативи;
2. Примена на регулативи и
3. Здравје, безбедност на патиштата и животната средина, услуги, логистика.

Програмата од ставот 1 на овој член е дадена во Прилог 1 и е составен дел на овој правилник.

Член 8

Пријавата за полагање на испитот за добивање на СПК на возач се поднесува на образец во А4 формат на хартија во бела боја.

 Формата и содржината на пријавата од став 1 на овој член се дадени во Прилог 2 кој е составен дел на овој правилник.

Член 9

За резултатите од испитот за добивање на СПК на возач Комисијата за полагање на испит за професионална компетентност на возач за учество во меѓународен превоз на патници и стока изготвува записник на образец во А4 формат на хартија во бела боја.

 Формата и содржината на записникот од став 1 на овој член се дадени во Прилог 3 кој е составен дел на овој правилник.

Член 10

 Сертификатот се изработува на повеќеслојна поликарбонатска картичка во правоаголна форма со димензии 85.6 x 54 мм, дебелина од 0.76 мм, се состои од две страни во сина боја и има заштитни елементи.

 Формата и содржината на сертификатот од став 1 на овој член се дадени во Прилог 4 кој е составен дел на овој правилник.

Член 11

Овој правилник влегува во сила наредниот ден од денот на објавувањето во ,,Службен весник на Република Македонија“.

Бр. Министер за транспорт и врски

 .2018 година, Горан Сугарески

Скопје

Прилог 1

ПРОГРАМА ЗА ПОЛАГАЊЕ НА ИСПИТ ЗА ДОБИВАЊЕ НА СПК НА ВОЗАЧ

1. Напредна обука во рационалното возење базирано на сигурносните регулативи

Сите дозволи

1.1. Цел: да се знаат карактеристиките на преносниот систем со цел за негово најдобро можно искористување:

криви во врска со моментот на вртење, моќност и специфична потрошувачка на моторот, областа на оптимална употреба на мерачот на вртежи, дијаграми за опфатот на размерот на менувачот.

1.2. Цел: да се знаат техничките карактеристики и работата на сигурносните контроли со цел да се контролира возилото, да се минимализира амортизацијата и да се спречи нефункционирање:

специфични карактеристики на системот на хидраулична вакуумска серво-кочница, граници на користење на кочниците и забавувачот, комбинирано користење на кочниците и забавувачот, подобрување на користењето на односот брзина наспроти степен на пренос, користење на инерцијата на возилото, користење на начини за успорување и кочење на надолнини, дејствување во случај на откажување.

1.3. Цел: способност за оптимизирање на потрошувачката на гориво:

оптимизација на потрошувачката на гориво со примена на знаењето во врска со точките 1.1 и 1.2.

Дозволи C, C+E, C1, C1+E

1.4. Цел: способност да се натовари возилото што се однесува до сигурносните правила и правилното користење на возилото:

сили што влијаат на возилата во движење, користењето на односите на менувачот во согласност со товарот на возилото и профилот на патиштата, пресметка на корисниот товар на возилото или склопот, пресметка на вкупната зафатнина, распоред на товарот, последици од претоварање на оската, стабилноста и центарот на гравитација на возилото, видови амбалажа и палети;

основни категории на стоки што треба да се заштитат, техники на затегнување и приврзување, користење на сигурносни појаси, проверка на сигурносни уреди, користење на опрема за ракување, ставање и и отстранување на церади.

Дозволи D, D+E, D1, D1+E

1.5. Цел: способност да се обезбеди удобност и безбедност на патниците:

прилагодување на надолжни и бочни движења, делењето на патиштата, положба на патот, благо кочење, динамика на тресењето, користење на посебни инфраструктури (јавни површини, резервирани возни ленти), управување со конфликтите меѓу безбедното возење и и други улоги како возач, интеракција со патниците, посебности на одредени групи на патници (лица со посебни потреби, деца).

1.6. Цел: способност да се натовари возилото што се однесува до сигурносните правила и правилното користење на возилото:

сили што влијаат на возилата во движење, користење на односите на менувачот во согласност со товарот на возилото и профилот на патиштата, пресметка на корисниот товар на возилото или склопот, распоред на товарот, последици од претоварање на оската, стабилноста и центарот на гравитација на возилото.

2. Примена на регулативи

Сите дозволи

2.1. Цел: да се знае социјалното опкружување на патниот сообраќај и правилата со кои се уредува:

максимални работни периоди карактеристични за транспортниот сектор; принципи, примена и последици на Регулативата бр. 3820/85(ЕЕЗ) и бр. 3821/85 (ЕЕЗ); казни за некористење, неправилно користење и штелување на тахограф; познавање на социјалното опкружување на патниот сообраќај: права и должности на возачите во врска со почетните квалификации и периодичната обука.

Дозволи C, C+E, C1, C1+E

2.2. Цел: да се знаат регулативите со кои се уредува превозот на стоки:

дозволи за превоз, обврски по стандардните договори за превоз на стоки, подготвување на документи што го сочинуваат договорот за превоз, меѓународни дозволи за превоз, обврски по Конвенцијата за договорот за меѓународен патен превоз на стоки, подготвување на меѓународен товарен лист, преминување граници, шпедитери, посебни документи што ги придружуваат стоките.

Дозволи D, D+E, D1, D1+E

2.3. Цел: да се знаат регулативите со кои се уредува превезувањето на патници:

превоз на посебни групи на патници, сигурносна опрема во автобусите, сигурносни појаси, товар во возилата.

3. Здравје, безбедност на патиштата и животната средина, услуги, логистика

Сите дозволи

3.1. Цел: возачите да станат свесни за ризиците на патот и за несреќите на работа:

видовите несреќи на работа во транспортниот сектор, статистика за несреќите на патиштата, вклученост на автобуси/камиони, човечки, материјални и финансиски последици.

3.2. Цел: способност да се спречи криминалитет и шверц на нелегални имигранти:

општи информации, импликации за возачите, превентивни мерки, список за проверка, законодавство за одговорностите на превозникот.

3.3. Цел: способност да се спречат физички ризици:

ергономски принципи; движења и положби што наметнуваат ризик, физичка кондиција, вежби за ракување, лична заштита.

3.4. Цел: свесност за значењето на физичката и менталната способност:

принципи на одржување здравје, умерена исхрана, ефектите од алкохол, дроги или други супстанции што влијаат на однесувањето, симптоми, причини, ефектите од умор и стрес, суштинската улога на основниот циклус работа/одмор.

3.5. Цел: способност да проценат итна ситуација:

однесување во итна ситуација: евакуација на корисници на камион/патници во автобус, обезбедување на безбедност за сите патници, реакција во случај на агресија; основни принципи за подготвување на извештај од несреќа.

3.6. Цел: способност да се прифати однесување да се помогне во подобрување на имиџот на компанијата:

однесување на возачот и имиџот на компанијата: значењето за компанијата на стандардот на услуга обезбедена од возачот, улогите на возачот, лицата со кои ќе соработува возачот, одржување на возилата, организација на работата, комерцијални и финансиски ефекти на спор.

Дозволи C, C+E, C1, C1+E

3.7. Цел: да се знае економското опкружување на патниот превоз и организацијата на пазарот:

патен превоз во врска со други видови превоз (конкуренција, испорачувачи), различни дејности од патниот сообраќај (превоз за наем или награда, за сопствена сметка, помошни транспортни дејности), организација на основните видови транспортни компании и помошни транспортни дејности, различни транспортни специјализации (камиони-цистерни, контролирана температура, итн.), промени во секторот (диверсификација на обезбедените услуги, железнички транспорт, подизведувачки дејности, итн.).

Дозволи D, D+E, D1, D1+E

3.8. Цел: да се знае економското опкружување на патниот превоз на патници и организацијата на пазарот:

патниот превоз на патници во врска со другите видови патнички превоз (железница, приватни автомобили), различни дејности што вклучуваат патен превоз на патници, преминување граници (меѓународен превоз), организација на основните видови на компаниите за патен превоз на патници.

Прилог 2

До

Министерство за транспорт и врски

Скопје

|  |
| --- |
| **ПРИЈАВА** **за полагање на испит за добивање на СПК на возач** **кој ќе се одржи на \_\_\_\_\_\_\_\_\_\_\_\_\_\_\_\_**  **( датум)**  |

( име и презиме на кандидатот )

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 ( датум на раѓање) ( место на раѓање)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (адреса на живеалиште или престојувалиште) (тел. за контакт)

 **\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

 **(** број на лична карта ) ( ЕМБГ )

**Во прилог доставувам Потврда за завршена обука за првична квалификација/периодична обука издадена од**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 ( назив на правното лице )

**Скопје,\_\_\_\_\_\_\_\_ година Подносител на пријавата:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Прилог 3

**ЗАПИСНИК**

**за положен испит**

На ден ---------------------- година, во просториите на компјутерскиот центар на ---------------------------------, по електронски пат, во -------------- часот се одржа испит за добивање на сертификат за професионална компетентност на возач.

Вкупно пријавени ---------------- кандидати.

Вкупен број на кандидати кои полагале ----------------------- .

Вкупен број на кандидати кои не полагале ----------------- .

Број на кандидати кои полагаа --------------- со потврда издадена од ---------------, број на кандидати кои полагаа ---------------------- со потврда издадена од -----------------, број на кандидати кои полагаа ------------------ со потврда издадена од ---------------, број на кандидати кои полагаа--------------------со потврди издадени од -----------------------.

Испитот за добивање на СПК на возач го положија ----------------- кандидати.

Испитот за добивање на СПК на возач не го положија -------------------- кандидати.

Списокот на кандидатите и резултатите од испитот се во прилог на овој Записник.

Состав на испитна Комисија:

 - , претседател -----------------

- , член, ------------------------------

- , член, -------------------------------

- , член, --------------------------------

- , член, ------------------------

Датум на изготвување на записникот -------------- година.

Прилог 4



